Horloĝturo de Honkongo

Horloĝturo de HonKongo (), aŭ oficiale la Antaŭa Kowloon-Kantono Fervoja Horloĝturo () estas horloĝturo kaj historia ejo situanta en la areo de Cim Ŝa Cuj ĉe la suda pinto de la duoninsulo Kaŭluno en Honkongo, ĉe la marbordo de haveno Viktoria kaj fronte al la Honkonga Insulo.

La turo estas konstruita el ruĝaj brikoj kaj granito, kaj estas 44 metrojn alta. Ĉe lia kapo estas fulmoŝirmilo 7 metrojn alta.

En 1990 La turo estis deklarita kiel historia loko kaj nacia monumento de Honkongo.

 Historio 
En 1904 konstruado de la Kowloon-Kantona-Fervojo komenciĝis kiam la finstacio de la linio estis konstruita ĉe Cim Ŝa Cuj. La fervojo estis inaŭgurita la 1-an de oktobro 1910, kaj en 1913 komenciĝis konstruado de granda stacidomo por la linio. Pro la eksplodo de la Unua Mondmilito, okazis manko de krudaĵoj kaj tiel la konstrulaboroj estis ĉesigitaj.

La ĉefkonstruado de la stacio, same kiel ĝia horloĝturo estis faritaj en 1915 kaj la stacio estis inaŭgurita la 28-an de marto 1916.

Ĉe la pinto de la horloĝturo estis instalita horloĝo kiu estis transdonita al ĝi de pli frua konstruaĵo de horloĝturo en Pedler strato. Tiu horloĝo estis instalita sur unu el la flankoj de la turo, kaj la aliaj flankoj de la turo restis malplenaj ĝis 1920 kiam tri pliaj horloĝoj estis instalitaj.

La tri horloĝoj estis aktivigitaj la 22-an de marto 1921 kaj funkciigis ade krom dum la japana okupo de Honkongo dum Dua Mondmilito.

En 1975, la stacidomo translokiĝis al sia nuna loko - Stacio Hong Home en areo drenita de la maro en la golfo Hong Home. La stacidomo estis detruita en 1977 malgraŭ publikaj protestoj kaj peticioj; Samtempe pro publika premo oni decidis konservi la horloĝan turon ene de nova komplekso konstruita proksime de la stacidomo, kiu inkluzivas la Honkongan Kosmomuzeon, la Honkongan Muzeon de Arto kaj la Honkongan Kulturan Centron.

 Galerio 

 Referencoj 

 Eksteraj ligiloj 

 Priskribo de la turo ĉe la fondaĵa retejo de la HonKonga registaro 

Kategorio:Honkongo
Kategorio:Konstruaĵoj en Ĉinio